《书情献知己》
唐代·姚鹄

日日恨何穷，巴云旧隐空。一为栖寓客，二见北归鸿。

有道期攀桂，无门息转蓬。赁居将罄比，乞食与僧同。

花月登临处，江山怅望中。众皆轻病骥，谁肯救焦桐。

坐惜春还至，愁吟夜每终。谷寒思变律，叶晚怯回风。

谒蔡惭王粲，怜衡冀孔融。深恩知尚在，何处问穷通。

作者简介：姚鹄，字居云。蜀中（四川中部）人。诗人。姚鹄(hú)早年时期隐居蜀中，经常出入当时好士公卿之席幕。于会昌三年(843)经宰相李德裕的推荐，进士及第。咸通十一年(870)，姚鹄累官至江南东道台州刺史。姚鹄工诗善文，元代人辛文房谓姚鹄“吏材文价，俱不甚超。”《唐才子传》，然而故震亨却称赞其诗为“清泼而不可多得”《唐音癸签》。姚鹄留诗词共三十七首。